## Odluka Vijeća za elektroničke medije, klasa: 612-12/14-09/0001, urbroj: 567-02/01-14-10 od 20. svibnja 2014

### NN 64/2014 (26.5.2014.), Odluka Vijeća za elektroničke medije, klasa: 612-12/14-09/0001, urbroj: 567-02/01-14-10 od 20. svibnja 2014

VIJEĆE ZA ELEKTRONIČKE MEDIJE

1231

Vijeće za elektroničke medije, u sastavu Mirjana Rakić, predsjednica Vijeća, Ernest Strika, zamjenik predsjednice Vijeća te Suzana Kunac, Vesna Roller, Gordana Simonović i Robert Tomljenović, kao članovi Vijeća, na temelju odredbe članka 64. stavka 6. Zakona o elektroničkim medijima (»Narodne novine« broj 153/09, 84/11, 94/13 i 136/13 – dalje ZEM), članka 12. stavka 1. Pravilnika o Fondu za poticanje pluralizma i raznovrsnosti elektroničkih medija (»Narodne novine« broj 150/13) i članka 21. stavka 1. podstavka 16. Statuta Agencije za elektroničke medije (»Narodne novine« broj 90/10), u postupku pokrenutom po službenoj dužnosti, radi sufinanciranja proizvodnje i objavljivanja programa i sadržaja neprofitnih pružatelja medijskih usluga iz članaka 19. i 79. ZEM-a, neprofitnih pružatelja elektroničkih publikacija i neprofitnih proizvođača audiovizualnog i/ili radijskog programa iz sredstava Fonda za poticanje pluralizma i raznovrsnosti elektroničkih medija osiguranih u 2013., na 24-14 sjednici održanoj 20. svibnja 2014., donosi

ODLUKU

I. Na temelju provedenog Javnog natječaja broj 01/14 za raspodjelu sredstava Fonda za poticanje pluralizma i raznovrsnosti elektroničkih medija izdvojenih u 2013. godini – neprofitni pružatelji medijskih usluga iz članaka 19. i 79. ZEM-a, neprofitni pružatelji elektroničkih publikacija i neprofitni proizvođači audiovizualnog i/ili radijskog programa (»Narodne novine«, broj 30/14) za 11 neprofitnih pružatelja elektroničkih publikacija dodijeljena su sredstva u iznosu od =681.120,00 kuna, a za 4 neprofitna proizvođača audiovizualnog i/ili radijskog programa u iznosu od =290.880,00 kuna.

Neprofitnim pružateljima elektroničkih publikacija dodijeljena su sredstva Fonda za poticanje pluralizma i raznovrsnosti elektroničkih medija osigurana u 2013. kako slijedi:

|  |  |  |  |  |  |
| --- | --- | --- | --- | --- | --- |
| Naziv neprofitnog pružatelja elektroničke publikacije | Traženi iznos | Prosjek dodijeljenih bodova | Dodijeljeni iznos | Broj članaka | Broj kartica |
| CroL – Udruga za medijski aktivizam |  |  |  |  |  |
| Poticanje svijesti o ravnopravnosti rodnih identiteta i spolnoj orijentaciji |  |  |  |  |  |
| Suvremeni gej identiteti – kultura i društvo/Tjedni audiovizualni pregled vijesti za osobe s invaliditetom | 83.553,00 | 72,71 | 52.434,00 | 72 | 96 |
| Dom kulture Zagreb |  |  |  |  |  |
| Ostvarivanje prava građana na javno informiranje |  |  |  |  |  |
| Javne politike s figom u džepu | 100.000,00 | 89,57 | 77.304,00 | 50 | 250 |
| Hrvatsko kulturno vijeće |  |  |  |  |  |
| Ostvarivanje prava građana na javno informiranje |  |  |  |  |  |
| Događaji i stavovi | 100.000,00 | 67,86 | 58.564,00 | 450 | 1.200 |
| Kurziv – Platforma za pitanja kulture, medija i društva |  |  |  |  |  |
| Ostvarivanje prava građana na javno informiranje |  |  |  |  |  |
| Dostupnost javnih dobara u demokraciji | 92.113,93 | 84,00 | 66.779,00 | 50 | 150 |
| Udruga Javno |  |  |  |  |  |
| Ostvarivanje prava građana na javno informiranje |  |  |  |  |  |
| 5 Formi | 100.000,00 | 53,43 | 46.112,00 | 80 | 200 |
| Udruga POGLEDAJ.TO |  |  |  |  |  |
| Ostvarivanje prava građana na javno informiranje |  |  |  |  |  |
| pogledaj.to | 50.000,00 | 76,43 | 32.981,00 | 144 | 432 |
| Udruga studenata za promicanje kulturnih sadržaja »Ziher» |  |  |  |  |  |
| Razvoj i poticanje programa medijske pismenosti |  |  |  |  |  |
| ZIHER | 100.000,00 | 69,00 | 59.551,00 | 2.500 | 3.200 |
| Udruga za nezavisnu medijsku kulturu |  |  |  |  |  |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| Socijalna pravda | 100.000,00 | 79,57 | 68.674,00 | 42 | 210 |
| Udruga za promicanje civilnog društva, medijske kulture i razmjene informacija – TRIS |  |  |  |  |  |
| Zaštita okoliša |  |  |  |  |  |
| Okoliš – nema okolišanja! | 100.000,00 | 86,43 | 74.592,00 | 54 | 162 |
| Udruga za promicanje ljudskih prava i medijskih sloboda Cenzura Plus |  |  |  |  |  |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| Biti žena u Dalmaciji – partijarhat u suvremenom kontekstu | 100.000,00 | 83,00 | 71.633,00 | 40 | 160 |
| Udruga za promicanje medijske kulture, umjetnosti i tolerancije Lupiga – svijet kroz obične oči |  |  |  |  |  |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| Socijalna pravednost u uvjetima visoke nezaposlenosti | 100.000,00 | 84,00 | 72.496,00 | 35 | 175 |
| Ukupno | 1.025.666,93 | 846,00 | 681.120,00 | 3.517 | 6.235 |

Neprofitnim proizvođačima audiovizualnog i/ili radijskog programa dodijeljena su sredstva Fonda za poticanje pluralizma i raznovrsnosti elektroničkih medija osigurana u 2013. kako slijedi:

|  |  |  |  |  |  |
| --- | --- | --- | --- | --- | --- |
| Naziv neprofitnog proizvođača audiovizualnog i/ili radijskog programa | Traženi iznos | Prosjek dodijeljenih bodova | Dodijeljeni iznos | Broj emisija | Prosječno trajanje |
| Fantastička institucija – FADE IN |  |  |  |  |  |
| Nacionalne manjine u Republici Hrvatskoj |  |  |  |  |  |
| Povratak | 150.000,00 | 82,86 | 107.265,00 | 12 | 10 |
| Građanska inicijativa »NG Buntovnici» |  |  |  |  |  |
| Nacionalne manjine u Republici Hrvatskoj |  |  |  |  |  |
| Zajedno u bogatstvu različitosti | 120.000,00 | 76,43 | 79.155,00 | 32 | 30 |
| Udruga Filmska klapa |  |  |  |  |  |
| Razvoj umjetnosti |  |  |  |  |  |
| KRATKI REZOVI, emisija o filmu | 100.000,00 | 62,00 | 53.509,00 | 48 | 30 |
| Udruga za razvoj radijskih programa Radio mreža |  |  |  |  |  |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| Halo, halo, ovdje slobodno društvo! | 94.200,00 | 63,86 | 50.951,00 | 24 | 20 |
| Ukupno | 464.200,00 | 285,14 | 290.880,00 | 116 |  |

II. Neprofitni pružatelji elektroničkih publikacija i neprofitni proizvođači audiovizualnog i/ili radijskog programa iz točke I. izreke ove Odluke dužni su s Agencijom za elektroničke medije potpisati Ugovor o dodjeli sredstava Fonda za poticanje pluralizma i raznovrsnosti elektroničkih medija u roku od 30 dana od dana izvršnosti ove Odluke.

III. Neprofitni pružatelji elektroničkih publikacija i neprofitni proizvođači audiovizualnog i/ili radijskog programa iz točke I. izreke ove Odluke dužni su dodijeljena sredstva upotrijebiti prema ovoj Odluci i prijavi na javni natječaj za raspodjelu sredstava Fonda za poticanje pluralizma i raznovrsnosti elektroničkih medija izdvojenih u 2013. godini – neprofitni pružatelji medijskih usluga iz članka 19. i 79. ZEM-a, neprofitni pružatelji elektroničkih publikacija i neprofitni proizvođači audiovizualnog i/ili radijskog programa (»Narodne novine«, broj 30/14).

IV. Agencija za elektroničke medije će dodijeljena sredstva isplatiti na žiro-račun neprofitnih pružatelja elektroničkih publikacija i neprofitnih proizvođača audiovizualnog i/ili radijskog programa iz točke I. izreke ove Odluke i to na način da se 80% dodijeljenih sredstava isplaćuju u roku od dvadeset (20) dana od dana potpisivanja Ugovora, a 20% po prihvaćenom pravdanju dodijeljenih sredstava, osim ako nisu podmirene financijske obveze prema Agenciji za elektroničke medije, ako je žiro-račun u blokadi te ako se naknadno utvrde činjenice zbog kojih je nemoguće isplatiti sredstva.

V. Neprofitni pružatelji elektroničkih publikacija i neprofitni proizvođači audiovizualnog i/ili radijskog programa dužni do 31. prosinca 2014. godine proizvesti i objaviti programe/emisije/članke sukladno Prijavi na natječaj i količinama utvrđenim u točki I. ove Odluke, a snimke proizvedenog i objavljenog programa/emisija/članka koje će se poticati sredstvima Fonda čuvati do donošenja odluke o pravdanju sredstava Fonda. Čuvaju se snimke objavljenog programa te pri tome televizijske snimke moraju sadržavati vremenski kod. Kod pravdanja emisija iz točke VII. izreke ove Odluke, uz datum objave određene emisije, navodi se i tema/teme koje su obrađivane.

VI. Neprofitni pružatelji elektroničkih publikacija i neprofitni proizvođači audiovizualnog i/ili radijskog programa dužni su sve proizvedene i objavljene programe/emisije/članke na kraju označiti da su sufinancirani sredstvima Fonda za poticanje pluralizma i raznovrsnosti elektroničkih medija.

VII. Neprofitni pružatelji elektroničkih publikacija i neprofitni proizvođači audiovizualnog i/ili radijskog programa iz točke I. izreke ove Odluke dužni su do 31. siječnja 2015. dostaviti izvješće o namjenskom trošenju odobrenih sredstava i ostvarivanja programa za koja su im dodijeljena.

VIII. Izvješće iz točke VII. izreke ove Odluke neprofitni pružatelji elektroničkih publikacija i neprofitni proizvođači audiovizualnog i/ili radijskog programa su dužni dostaviti putem web-aplikacije koja se nalazi na internetskoj stranici Agencije.

IX. Neprofitni pružatelji elektroničkih publikacija i neprofitni proizvođači audiovizualnog i/ili radijskog programa iz točke I. izreke ove Odluke, osim izvješća iz točke VII. izreke ove Odluke, dužni su Agenciji za elektroničke medije omogućiti nesmetano praćenje trošenja odobrenih sredstava Fonda za poticanje pluralizma i raznovrsnosti elektroničkih medija i ostvarivanje svakog pojedinog programa i u okviru redovitog nadzora nad poštivanjem programskih načela i obveza i u okviru izravnog nadzora.

X. Agencija za elektroničke medije ovlaštena je u svakom trenutku od neprofitnih pružatelja elektroničkih publikacija i neprofitnih proizvođača audiovizualnog i/ili radijskog programa iz točke I. izreke ove Odluke zatražiti i očitovanje o poštivanju dinamike realizacije i namjene dodijeljenih sredstava i/ili u tu svrhu obaviti izvanredni ili izravni nadzor.

XI. Neprofitni pružatelji elektroničkih publikacija i neprofitni proizvođači audiovizualnog i/ili radijskog programa iz točke I. izreke ove Odluke dužni su prilikom potpisivanja Ugovora o dodijeli sredstava dostaviti valjane bjanko zadužnice radi osiguranja tražbine Agencije za elektroničke medije u iznosu ukupno dodijeljenih sredstava.

XII. Agencija za elektroničke medije pridržava pravo ukidanja dijela ove Odluke u slučaju da neprofitni pružatelj elektroničkih publikacija i neprofitni proizvođač audiovizualnog i/ili radijskog programa iz točke I. izreke ove Odluke ne ispuni koju od obveza iz ove Odluke ili je ne ispuni u roku.

XIII. Neprofitni pružatelj elektroničkih publikacija i neprofitni proizvođač audiovizualnog i/ili radijskog programa iz točke I. izreke ove Odluke koji ne koristi odobrena sredstva ili ih koristi suprotno odredbama Pravilnika o Fondu za poticanje pluralizma i raznovrsnosti elektroničkih medija, odnosno ne ostvaruje programe ili ih ostvaruje suprotno odredbama tog Pravilnika te suprotno potpisanom ugovoru o dodjeli sredstava, dužan je po odluci Vijeća za elektroničke medije vratiti odobrena sredstva Fonda uvećana za iznos osnovne referentne kamatne stope, koja se određuje i objavljuje temeljem pravila o državnim potporama, uvećane za 100 baznih bodova, počevši od dana korištenja sredstava Fonda do povrata, u roku od trideset dana od dana dostave odluke.

XIV. Sredstva se ne dodjeljuju sljedećim prijavama neprofitnih pružatelja elektroničkih publikacija:

|  |  |  |
| --- | --- | --- |
| Naziv neprofitnog pružatelja elektroničke publikacije | Traženi iznos | Prosjek dodijeljenih bodova |
| GONG | 100.000,00 | 43,43 |
| Kulturni klub – Filmovi.hr | 40.000,00 | 48,14 |
| Kulturni klub – Kazalište.hr | 40.000,00 | 39,86 |
| Kulturni klub – Klasika.hr | 40.000,00 | 38,43 |
| Kulturni klub – Plesnascena.hr | 40.000,00 | 46,14 |
| Udruga »Dobar život« | 100.000,00 | 39,29 |
| Udruga U ime obitelji | 100.000,00 | 42,00 |
| Udruga ZG – za promicanje proizvodnih djelatnosti, turizma i zapošljavanja | 100.000,00 | 39,86 |
| Ukupno | 560.000,00 | 337,14 |

XV. Prijave neprofitnih pružatelja elektroničkih publikacija Info zona, Udruga za promicanje kultura »Kulturtreger«, Udruga Novum i Udruga Radio Student odbacuju se.

Obrazloženje

Agencija za elektroničke medije je objavila javni natječaj broj 01/14 za raspodjelu sredstava Fonda za poticanje pluralizma i raznovrsnosti elektroničkih medija izdvojenih u 2013. godini – neprofitni pružatelji medijskih usluga iz članka 19. i 79. ZEM-a, neprofitni pružatelji elektroničkih publikacija i neprofitni proizvođači audiovizualnog i/ili radijskog programa, klasa: 612-12/14-09/0001, urbroj: 567-02/01-14-01 (»Narodne novine«, broj 30/14) predmet kojeg je raspodjela sredstava za poticanje proizvodnje i objavljivanje audiovizualnih i radijskih programa i sadržaja neprofitnih pružatelja medijskih usluga iz članaka 19. i 79. Zakona o elektroničkim medijima (dalje: ZEM), neprofitnih pružatelja elektroničkih publikacija i neprofitnih proizvođača audiovizualnih i/ili radijskih programa koji su od javnog interesa, a osobito su važni za: ostvarivanje prava građana na javno informiranje, poticanje kulturne raznolikosti i njegovanje baštine, razvoj odgoja i obrazovanja, razvoj znanosti, razvoj umjetnosti, poticanje stvaralaštva na narječjima hrvatskoga jezika, poticanje posebnih kulturnih projekata i manifestacija, nacionalne manjine u Republici Hrvatskoj, poticanje razvoja svijesti o ravnopravnosti spolova i drugih najviših vrednota ustavnoga poretka, poticanje svijesti o ravnopravnosti rodnih identiteta i spolnoj orijentaciji, poticanje kvalitetnih programa za djecu i mlade kojima je cilj promicanje njihove dobrobiti, podizanje svijesti javnosti o sposobnostima i doprinosu osoba s invaliditetom, kao i promicanje i poštovanje njihovih prava i dostojanstva, uključujući borbu protiv stereotipa, predrasuda i štetnih postupaka prema osobama s invaliditetom, povijesno vjerodostojno prikazivanje Domovinskoga rata, razvoj i poticanje programa medijske pismenosti, zaštitu okoliša te promociju zdravlja i poticanje zdravstvene kulture.

Predmetni javni natječaj je objavljen i na internetskim stranicama Agencije za elektroničke medije, a rok za dostavu prijava je iznosio 30 dana od dana objave javnog natječaja u »Narodnim novinama« te je istekao 4. travnja 2014. godine.

Ovim javnim natječajem dodjeljuje se ukupan iznos od 972.000,00 kuna odnosno 3% sredstava Fonda izdvojenih u 2013. godini i to kako slijedi:

– neprofitnim pružateljima elektroničkih publikacija u iznosu do 100.000,00 kn,

– neprofitnim pružateljima audiovizualnog programa iz članaka 19. i 79. ZEM-a te neprofitnim proizvođačima audiovizualnog programa u iznosu do 150.000,00 kn

– neprofitnim pružateljima radijskog programa iz članka 19. i 79. ZEM-a te neprofitnim proizvođačima radijskog programa u iznosu do 120.000,00 kn.

Prijave na javni natječaj podnijelo je 21 neprofitnih pružatelja elektroničkih publikacija i 4 neprofitna proizvođača audiovizualnog i/ili radijskog programa.

Neprofitni pružatelj elektroničke publikacije Udruga Slobodni Filozofski prijavu je poslala poštom 5. travnja 2014. godine te je njegova ponuda nepravodobna te nije razmatrana kao takva.

Prijava s dokumentacijom dostavljala se putem web-aplikacije koju je nakon dovršetka prijave trebalo dostaviti u 1 (jednom) papirnatom primjerku – izvornik s potpisom odgovorne osobe. Izvornik, koji je morao biti identičan tiskanom primjerku, dostavljao se u 8 (osam) primjeraka u elektroničkom obliku na odgovarajućem prijenosnom mediju. Pod elektroničkim oblikom prijave podrazumijevala se digitalizirana verzija svih dokumenata koji se dostavljaju u tiskanom obliku te je ponuditelj treba nastojati da elektronički oblik bude u PDF formatu.

Dokumentacija se obvezatno sastojala od izvatka iz propisanog registra u Republici Hrvatskoj, popunjenog, ovjerenog i potpisanog opisnog obrasca za Javni natječaj, popunjenog ovjerenog i potpisanog obrasca proračuna za Javni natječaj, životopisa urednika/ice te ključnih suradnika na medijskom projektu/programu prijavljenom na Javni natječaj, preslika Statuta medija, javno ovjerovljene izjave da podnositelju i osobi ovlaštenoj po zakonu za zastupanje nije izrečena pravomoćna osuđujuća presuda za jedno ili više sljedećih kaznenih djela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca zatim potvrdu nadležne porezne uprave o stanju duga vezano uz porezne obveze i obveze za mirovinsko i zdravstveno osiguranje, potvrde (obavijesti) nadležnog tijela da mu je dodijeljena potpora male vrijednosti u 2012., 2013. i 2014. godini ili izjavu ovjerenu kod javnog bilježnika da su/nisu u razdoblju 2012., 2013. i 2014. godine dodijeljene potpore u određenom iznosu, a neprofitni proizvođači audiovizualnog i/ili radijskog programa ugovor o emitiranju programa/sadržaja s nakladnikom televizije ili radija na lokalnoj razini.

Dodatno se mogla dostaviti dokumentacija koja nije bila obavezna ali je predstavljala dodatnu vrijednost ponudi: izmjerena gledanost/slušanost/čitanost u 2013. godini, način mjerenja, nagrade i priznanja struke, medijska pokroviteljstva, citiranje u drugim medijima, partnerstva.

Navedene isprave nisu smjele biti starije od 30 dana do dana objave javnog natječaja u »Narodnim novinama« sukladno odredbi članka 11. stavka 5. Pravilnika.

Sredstva Fonda ne mogu se dodijeliti: neprofitnim pružateljima medijskih usluga iz članka 19. i 79. ZEM-a koji nemaju dopuštenje te nisu podnijeli zahtjev za davanje dopuštenja, odnosno prijavu za upis u Upisnik do dana objave Javnog natječaja za raspodjelu sredstava Fonda izdvojenih u 2013. godini, odnosno oni kojima je odbijen zahtjev za davanje dopuštenja, odnosno upis u Upisnik ili nisu upisani u Upisnik najkasnije s danom isteka roka za podnošenje prijave na ovaj Javni natječaj; neprofitnim pružateljima elektroničkih publikacija i neprofitnim proizvođačima audiovizualnog i/ili radijskog programa koji nisu upisani u Upisnik te nisu podnijeli prijavu za upis u Upisnik do dana objave Javnog natječaja za raspodjelu sredstava Fonda izdvojenih u 2013. godini, odnosno oni kojima je odbijen zahtjev za upis u Upisnik ili nisu upisani u Upisnik najkasnije s danom isteka roka za podnošenje prijave na ovaj Javni natječaj; neprofitnim pružateljima medijskih usluga iz članaka 19. i 79. ZEM-a; neprofitnim pružateljima elektroničkih publikacija, neprofitnim proizvođačima audiovizualnih i/ili radijskih programa kojima je Vijeće izreklo opomenu u prethodnih 12 mjeseci i/ili onima koji su u prethodnih 12 mjeseci prekršajno kažnjeni na temelju pravomoćne sudske odluke zbog kršenja odredbi ZEM-a; neprofitnim pružateljima medijskih usluga iz članaka 19. i 79. ZEM-a i neprofitnim pružateljima elektroničkih publikacija koji nemaju status medija; neprofitnim pružateljima medijskih usluga iz članaka 19. i 79. ZEM-a, neprofitnim pružateljima elektroničkih publikacija, neprofitnim proizvođačima audiovizualnih i/ili radijskih programa kojima je naložen povrat nezakonite državne potpore ili se nalaze u postupku povrata; neprofitnim pružateljima medijskih usluga iz članka 19. i 79. ZEM-a, neprofitnim pružateljima elektroničkih publikacija, neprofitnim proizvođačima audiovizualnih i/ili radijskih programa koji su poduzetnici u teškoćama u smislu članka 9. – 12. Odluke o objavljivanju pravila o državnim potporama za sanaciju i restrukturiranje (»Narodne novine, broj 20/07. i 119/11.); projektima za koji su već u cijelosti odobrena financijska sredstva.

Vijeće je analiziralo i ocjenjivalo predložene programe/sadržaje pojedinog podnositelja sukladno kriterijima na način da za svaki prijavljeni program/sadržaj daje ocjenu od 0-100 bodova. Kriteriji za dodjelu potpore propisani su Zakonom o elektroničkim medijima, Pravilnikom o Fondu za poticanje pluralima i raznovrsnosti elektroničkih medija te Javnim natječajem broj 01/14 te obuhvaćaju:

1. Značenje audiovizualnog i/ili radijskog programa, odnosno sadržaja elektroničke publikacije za realizaciju tema iz članka 6. Pravilnika – kriterij se odnosi na: značenje prijavljenog programskog usmjerenja sadržaja/emisije za ostvarivanje javnog interesa, na obaviještenost svih državljana Republike Hrvatske, pripadnika hrvatskih nacionalnih manjina i zajednica u inozemstvu, te ostvarivanje prava nacionalnih manjina u Republici Hrvatskoj; ostvarivanje ljudskih prava i političkih prava građana te unaprjeđivanje pravne i socijalne države te civilnog društva; djecu i mlade ili su namijenjeni djeci i mladima; osobe s posebnim potrebama; očuvanje hrvatskoga nacionalnog i kulturnog identiteta; poticanje kulturnog i umjetničkog stvaralaštva; kulturu javnog dijaloga; razvoj obrazovanja, znanosti, umjetnosti i športa, zaštitu prirode, okoliša i ljudskog zdravlja; poticanje medijske pismenosti; razrađenost i obrazloženost relevantnosti teme i potreba ciljanih publika zbog kojih je ta tema u skladu s javnim interesom; izvornost ponuđenog sadržaja; da li je predloženi sadržaj usmjeren javnosti i na širenje kritičkog mišljenja i prostora javnog dijaloga; da li je ostvarena suradnja s drugim neprofitnim medijima, civilnim društvom i zainteresiranom javnošću (npr. škole, fakulteti, gradovi, županije …) koja je važna za prikupljanje relevantnih informacija i pripreme kvalitetnog medijskog sadržaja te da li je uspostavljeno partnerstvo s predstavnicima svih zainteresiranih dionika pripomaže stalnom i uspješnom poticanju proizvodnje medijskog sadržaja sukladno s izabranim temama iz članka 6. stavak 1. Pravilnika; da li je ponuditelj dokazao da će za provedbu predloženog programskog usmjerenja sadržaja/emisije osigurati osnovne ljudske i materijalne (oprema) kapacitete; kakvo je iskustvo predloženog tima u novinarskom radu te radu u prijavljenim uređivačkim koncepcijama/emisijama relevantnima za natječaj.

2. Kvaliteta i sadržajna inovativnost ponuđenog audiovizualnog i/ili radijskog programa, odnosno sadržaja elektroničke publikacije – kriterij se odnosi na sadržajnu kvalitetu (aktualnost, konstruktivnu analitičnost u obradi tema; profesionalnost, objektivnost); kvaliteta realizacije (da li su uključeni različiti elemente u odnosu na medij; dinamika i plan provedbe ; realnost troškova prijavljenog programskog usmjerenja sadržaja/emisije; neprofitne elektroničke publikacije trebaju funkcionirati kao informacijski portali s minimalnom tjednom objavom sadržaja); inovativnost (odabir više tema i inovativniji pristup u okviru predloženog programskog usmjerenja sadržaja/emisije kada je moguće jednom temom obuhvatiti više tema iz članka 6. stavak 1. Pravilnika, upotreba različitih novinarskih oblika, komunikativnost).

3. Interes za opći, odnosno lokalni ili regionalni kulturni razvitak – kriterij se odnosi na prilagođenost sadržaja publikama i medijima kojim se prenosi.

• Dostupnost programa i sadržaja osobama s invaliditetom – kriterij se ostvaruje korištenjem podnaslova, znakovnog jezika, zvučnim opisom ili tekstualnim prevođenjem.

Vijeće nije odobrilo sredstva neprofitnim pružateljima elektroničkih publikacija Kulturni klub – Filmovi. hr, Plesnascena.hr, Kazalište.hr, Klasika.hr, GONG, Udruge U ime obitelji, Udruge ZG za promicanje proizvodnih djelatnosti, turizma i zapošljavanja te Udruge »Dobar život« jer je uzelo u obzir da se radi o prijavama kojima je u postupku analize i ocjenjivanja dodijeljen najmanji prosječni broj bodova, te sukladno navedenome u svojoj ukupnosti najmanje potiču ciljeve Fonda. Ukupno raspoloživi iznos potpora od =972.000,00 kn koje se mogu dodijeliti na ovom natječaju značajno je manji od ukupno traženog iznosa od =2.049.866,93 kn svih ocijenjenih ponuda koje su prešle natječajem utvrđeni minimalni bodovni prag. Potencijalni korisnici potpora u financijskom planu iskazali su opravdane troškove sukladno maksimalnim iznosima potpora utvrđenim u natječajnoj dokumentaciji, a radi se mahom o neprofitnim udrugama s vrlo malim ili ikakvom prihodima od pružanja elektroničkih publikacija koje temeljem traženih potpora imaju namjeru izvršiti i zapošljavanje odnosno angažman vanjskih suradnika za realizaciju projekata. Sukladno navedenome Vijeće je u postupku utvrđivanja dodijeljenih iznosa zaključilo da bi značajno smanjenje dodijeljenog iznosa u odnosu na traženi iznos ponuda dovelo u pitanje mogućnost realizacije ponuđenih programa, pa i onih najkvalitetnijih te odluku o ne dodijeli sredstava prijavama kojima je u postupku analize i ocjenjivanja dodijeljen najmanji prosječni broj bodova.

Sljedeći neprofitni pružatelji elektroničkih publikacija nisu ispunili postupovne pretpostavke za analizu i ocjenu njihovih prijava budući da njihove prijave nisu potpune:

1. Info zona – tiskanoj prijavi nije priložen preslik Statut medija

2. Udruga za promicanje kultura »Kulturtreger« – tiskanoj prijavni nije priložen izvod iz kaznene evidencije ili javno ovjerovljene izjave da podnositelju nije izrečena pravomoćna osuđujuća presuda za jedno ili više sljedećih kaznenih djela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca

3. Udruga Novum – tiskanoj prijavi nije priložen preslik Statut medija; potvrda nadležne porezne uprave o stanju duga; izjave da podnositelju i osobi ovlaštenoj po zakonu za zastupanje podnositelja nije izrečena pravomoćna osuđujuća presuda za jedno ili više sljedećih kaznenih djela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca nije ovjerena kod javnog bilježnika, izjava o primljenim potporama u razdoblju 2012., 2013. i 2014. nije ovjerena kod javnog bilježnika

4. Udruga Radio Student – tiskanoj prijavi nije priložen izvadak iz propisanog registra u Republici Hrvatskoj, a ne stariji od 30 dana do dana raspisivanja Javnog natječaja, životopis urednika/ice te ključnih suradnika na medijskom projektu/programu prijavljenom na Javni natječaj, preslik Statuta medija.

S obzirom na to da se analizirati i ocjenjivati mogu samo programi iz pravodobne i potpune prijave koja ispunjava sve propisane uvjete, na temelju odredbe članka 14. stavka 2. Pravilnika, odlučeno je kao u točki XV. izreke ove Odluke.

Nakladnici iz točke I. izreke ove Odluke dostavili su pravodobne i potpune prijave koje su ispunjavale sve propisane uvjete te su im, nakon analize i ocjene prema članku 14. Pravilnika, dodijeljena sredstva Fonda razmjerno ukupnoj ocjeni.

Slijedom iznesenog, na temelju odredbe članka 64. Zakona o elektroničkim medijima, članka 130. stavka 1. točke 2. i članka 150. Zakona o općem upravnom postupku (»Narodne novine« broj 47/09), članka 11. stavka 4., članka 12., članka 13., članka 14., članka 17. i članka 18. Pravilnika, odlučeno je kao u točki I. – XV. izreke ove Odluke.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred mjesno nadležnim upravnim sudom u roku od 30 dana od dana dostave odluke. Tužba se predaje sudu neposredno u pisanom obliku, usmeno na zapisnik ili se šalje poštom, odnosno dostavlja elektronički.

Klasa: 612-12/14-09/0001

Urbroj: 567-02/01-14-10

Zagreb, 20. svibnja 2014.

Ravnateljica Agencije
predsjednica Vijeća
Mirjana Rakić, v. r.

64 26.05.2014 Odluka Vijeća za elektroničke medije, klasa: 612-12/14-09/0001, urbroj: 567-02/01-14-10 od 20. svibnja 2014

64 26.05.2014 Odluka Vijeća za elektroničke medije, klasa: 612-12/14-09/0001, urbroj: 567-02/01-14-10 od 20. svibnja 2014

Odluka, NN 64/2014-1231
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)